Vahel libiseme Piiblit lugedes tekstist nii üle, et ei märka, mida meile tegelikult öelda tahetakse. Vahel võib  pealiskaudse lugemise põhjuseks olla suhtumine, et me juba teame millest juttu tuleb. Eelpool nimetatud tekst on olemuslikult väga tihedalt seotud jõuludega. Siin apostel Paulus selgitab Jeesuse päritolu ja tulekut siia maailma, just jõulusündmuste kaudu me seda tähistamegi. Kuid me teeme vea, kui näeme jõulusündmust eraldi sündmusena, mis on lahus Jeesuse elust, tema surmast ja ülestõusmisest. Samuti selgitab Paulus selles tekstis igapäevaelulisi probleeme, kuidas me peaksime elama selles maailmas, eriti  milline peaks olema kristlase, Kristuse järgija eluhoiakud.